ตลาดหุ้นเอเชียเช้านี้ผันผวน นลท.จับตาสหรัฐฯ-จีนเจรจาการค้ารอบใหม่วันนี้
ตลาดหุ้นเอเชียเช้านี้ผันผวน นลท.จับตาสหรัฐ-จีนเจรจาการค้ารอบใหม่วันนี้
3 เม.ย. 2562

ผู้สื่อข่าวรายงานว่า ตลาดหุ้นเอเชียเคลื่อนไหวทั้งในแดนบวกและลบเช้านี้ โดยได้รับแรงกดดันจากตลาดหุ้นนิวยอร์กที่ปิดลบเมื่อคืน ขณะที่นักลงทุนชะลอการซื้อขายก่อนสหรัฐและจีนเจรจาการค้ารอบใหม่ที่กรุงวอชิงตันในวันนี้
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,563.64 จุด เพิ่มขึ้น 58.33 จุด, +0.27%
ดัชนี SSE Composite ตลาดหุ้นจีนเปิดวันนี้ที่ 3,159.15 จุด ลดลง 17.67 จุด, -0.56%
ดัชนี HSI ตลาดหุ้นฮ่องกงเปิดวันนี้ที่ 29,785.27 จุด เพิ่มขึ้น 160.60 จุด, +0.54%
ดัชนี TAIEX ตลาดหุ้นไต้หวันเปิดวันนี้ที่ 10,725.17 จุด เพิ่มขึ้น 34.87 จุด, +0.33%
ดัชนี KOSPI ตลาดหุ้นเกาหลีใต้เปิดวันนี้ที่ 2,176.81 จุด ลดลง 0.37 จุด, -0.02%
ดัชนี FTSE STI ตลาดหุ้นสิงคโปร์เปิดวันนี้ที่ 3,299.26 จุด เพิ่มขึ้น 19.48 จุด, +0.59%
ดัชนี FBMKLCI ตลาดหุ้นมาเลเซียเปิดวันนี้ที่ 1,638.27 จุด เพิ่มขึ้น 5.44 จุด, +0.33%
ทั้งนี้ นักลงทุนยังคงจับตาการเจรจาการค้าระหว่างสหรัฐกับจีน โดยนายหลิว เหอ รองนายกรัฐมนตรีจีน จะนำคณะผู้แทนเจรจาการค้าเดินทางไปยังสหรัฐเพื่อเจรจาการค้ารอบใหม่ในวันนี้ หลังจากที่นายสตีเวน มนูชิน รมว.คลังสหรัฐ และนายโรเบิร์ต ไลท์ไฮเซอร์ ผู้แทนการค้าสหรัฐ ได้เจรจาการค้ากับจีนที่กรุงปักกิ่งเมื่อวันที่ 28-29 มี.ค.ที่ผ่านมา
สำหรับข้อมูลเศรษฐกิจของสหรัฐที่มีกำหนดเปิดเผยในสัปดาห์นี้ประกอบด้วย ตัวเลขจ้างงานภาคเอกชนเดือนมี.ค.จาก ADP, ดัชนีผู้จัดการฝ่ายจัดซื้อ (PMI) ภาคบริการเดือนมี.ค.จากมาร์กิต, ดัชนีภาคบริการเดือนมี.ค.จากสถาบันจัดการด้านอุปทานของสหรัฐ (ISM), จำนวนผู้ขอรับสวัสดิการว่างงานรายสัปดาห์ และตัวเลขจ้างงานนอกภาคเกษตรเดือนมี.ค.